<classify> Aziz aliyewahi kuzichezea timu za Simba na Azam, alisema timu yao imekuwa na sifa kubwa nje ya uwanja, lakini matokeo yao ni mabovu ndani ya uwanja hivyo amewataka wachezaji wenzake kuongeza juhudi ili kuiweka timu hiyo inapostahili.Unajua Mwadui ndiyo timu yenye wachezaji wenye majina makubwa na uzoefu wa juu kwenye ligi, lakini cha kushangaza hatuna mwenendo mzuri tofauti na matarajio ya watu wengi ambao kabla ya ligi kuanza walikuwa wanatupa nafasi ya kuleta ushindani, alisema Aziz.Mkongwe huyo alisema mwendo wao wa kusuasua haumaanishi kwamba wamechoka bali ni kushindwa kujituma ipasavyo kutokana na majina makubwa waliyo nayo tofauti na wachezaji wa timu nyingine ndogo.Alisema kitu cha msingi wanachotakiwa kutambua wachezaji wenzake ni ugumu uliopo kwenye ligi ya msimu huu na kingine ni kuweka ukubwa pembeni na kuipigania timu hiyo.Mwadui FC, inashika nafasi ya saba kwenye msimamo ikiwa na pointi 15, katika mechi 10 ilizocheza na wiki iliyopita ilikubali kipigo kikubwa cha mabao 4-1, kutoka kwa Mtibwa Sugar. Timu 16 zinashiriki ligi hiyo.  <topic>: MICHEZO 